কাজের সঙ্গে নিয়মিত ধর্মীয় পাঠেও যোগ দিতে হবে বলে জানিয়েছিল অফিস। অস্বীকার করেন বছর ৩৪-এর যুবক। সেই কারণে চাকরি খোয়াতে হল তাকে। আমেরিকার ওরেগনের ঘটনা। সংস্থার বিরুদ্ধে ৮ লক্ষ ডলার ক্ষতিপূরণ চেয়ে মামলা করেন রায়ান কোলম্যান নামে ওই যুবক। স্থানীয় এক দৈনিককে কোলম্যান জানিয়েছেন, সংস্থার মালিক জোয়েল ডালকে তিনি একাধিকবার বোঝানোর চেষ্টা করেছিলেন, তিনি ভিন্ন মতাদর্শে বিশ্বাসী। কিন্তু ডাল তাতে বলেছিলেন, চাকরি রাখতে হলে, রোজ ওই ধর্মীয় পাঠে যোগ দিতে হবে। কথা না মানলে, অন্যত্র কাজ খুঁজে নিতে হবে।